Ģeoloģiskais dabas piemineklis **Bolēnu Veselības avots**

MK 175. noteikumu piel. Nr. 124

**Detalizēts apraksts**

**Adrese**

Madonas novadā, Bērzaunes pagastā, Vestienas aizsargājamo ainavu apvidū, kas ir Natura 2000 teritorija.

Ģeogrāfiskās koordinātes E26° 00,734' un N56° 52,141', jeb x622657, y304608 LKS92 sistēmā.

**Ģeogrāfiskais novietojums**

Vestienas paugurainē Vidzemes augstienes centrālajā daļā.

**Ģeoloģiskie veidojumi**

Bolēnu avots, kāpjošs avots, un to ietverošais gravas veida ielejveida pazeminājums glaciāla pauguru masīva (pirmmasīva) nogāzē.

**Izmēri**

Dabas pieminekļa platība 1,19 ha.

**Debits**

Ūdensdeve mainīga atkarībā no sezonas un nokrišņu daudzuma. Vidēji ļoti aptuveni vērtējama kā 2 l/sek.

**Unikālās vērtības**

Prāvs avots, kas ir hipsometriski augstu novietots – 262 m vjl.

**Ainaviskuma raksturojums**

Ainavisks avots sakoptā vidē glaciālā ainavā.

**Stratigrāfija**

Ūdens no augšējā pleistocēna fluviglaciālajiem nogulumiem.

**Uzbūve**

Kāpjošs avots.

**Viela**

Ūdens ar paaugstinātu kalcija un magnija bikarbonātu saturu (ciets ūdens), analīžu datu nav.

**Procesi**

Šā brīža procesi dabas pieminekļa teritorijā izpaužas kā avota izplūde.

**Citas vērtības**

Vēsturiska svētvieta un teiku objekts.

**Stāvoklis**

Stāvoklis vērtējams kā labs.

**Bojājumi**

Nav.

**Apdraudējumi**

Nav.

**Dabas aizsardzība**

Objekta teritorijā atrodas Eiropas nozīmes biotops - minerālvielām bagāti avoti un avoksnāji (7160).

**Apsaimniekošana**

Tiek apsaimniekots kā kultūrvēsturisks tūrisma objekts.

**Piezīmes**

**Novērtējumi**

Unikālās vērtības - 4

Ainaviskums - 4

Zinātniskais novērtējums:

Stratigrāfija - 3

Uzbūve - 4

Viela - 3

Procesi - 3

Citas vērtības - 5

Novērtējumu summa – 26

**Robežu izmaiņu pamatojums**

Esošā dabas pieminekļa teritorija koriģējama atbilstoši kadastru robežu un zemes izmantošanas veidu izvietojumam ietverot ielejveida pazeminājuma posmu, kurā izvietots avots pilnā platumā un 140 m garumā. Teritorija, salīdzinot ar iepriekšējo, samazinās no 2,5 ha uz 1,19 ha.

**Ieteikumi aizsardzībai un apsaimniekošanai**

Teritoriju nepieciešams saglabāt gan zinātniskiem hidroģeoloģijas pētījumiem, gan kā ainaviski vērtīgu dabas veidojumu kopumu, kas ir nozīmīgs arī no dzīvās dabas un kultūrvēstures viedokļa, un svarīgs kā tūrisma objekts.

Unikālās vērtības, 1   2   3   4   5
1- nenozīmīgs,
2- maznozīmīgs,
3- vietāja mēroga nozīmīgs,
4- reģiona mēroga nozīmīgs;
5- LV vai starptautiski nozīmīgs , unikāls

Ainaviskums, 1   2   3   4   5
1- neglīts,
2- ainavā neizpaužas kā pozitīvi vērtējams elements,
3- parasts, nedaudz vairo ainavas vērtīgumu;
4- skaists, glīts, bet ne izcils;
5- izcili krāšņs

Stratigrāfija, 1   2   3   4   5
1- nenozīmīgs sīks,
2- maznozīmīgs vai neizteiksmīgs,
3- parasts raksturīgs konkrētās svītas atsegums,
4- viens no lielākajiem konkrētās svītas atsegumiem, bet nav stratotips ,
5- svītas stratotips vai unikālu fosīliju atradne

Uzbūve, 1   2   3   4   5
1- nav novērojamas nekādas raksturīgas uzbūves detaļas,
2- neizteiksmīgs slāņojums,
3- parasts, raksturīgs slāņojums; raksturīgi reljefa veidojumi
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;
5- īpaši izteiksmīgs vai neparasts slāņojums, reljeefa veidojums, atseguma forma u.c.

Viela, 1   2   3   4   5
1- vieliskais sastāvs nav nosakāms, piemēram, biezā apauguma dēļ,
2- nedroši nosakāmi sastāva ieži, neizteiksmīgi,
3- parasti ieži,
4- savdabīgi, raksturīgi ieži vai minerālu izpausmes;
5- kādas retas vai neparastas minerālu izpausmes; reti sastopami, bet raksturīgi ieži

Procesi, 1   2   3   4   5
1- nekādi īpaši procesi nav novērojami;
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,
3- raksturīgi procesi, piem., izskalošana vai avotu erozija;
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija

Citas vērtības, 1   2   3   4   5
1- nekā nozīmīga nav,
2- neliels nozīmīgums dzīvajai dabai, kultūrvēsturei, tūrismam;
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;
4- retu sugu atradne, populārs tūrisma objekts, kulta vieta, nozīmīgu teiku vieta utml.;
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.